गणपतिपुले कोंकण तट का एक बहुत ही सुंदर बीच है। बीच डेस्टिनेशन पसंद करने वाले लोगों के साथ ही शांत वातावरण चाहने वालों और तीर्थयात्रियों का भी पसंदीदा सी-बीच है। यहां स्थित स्वयंभू गणेश के मंदिर में हमेशा श्रद्धालुओं का तांता लगा रहता है। यहां स्थित गणेश भगवान को पश्चिम द्वारदेवता के रूप में भी जाना जाता है। गणपतिपुले पहुंचने वाले लोग यहां भी दर्शन के लिए पहुंचते हैं। सुंदर समुद्री तट और साफ पानी के अलावा गणपतिपुले वनस्पति के मामले में भी काफी समृद्ध है। यहां मैंग्रोव और नारियल के पेड़ों की भरमार है। यहां आकर भागदौड़ भरी लाइफस्टाइल से छुटकारा पाने का सुखद अहसास होगा।